ร้านนี้จะเป็นร้านบ้านๆ ร้านอาจจะหายากสักหน่อยเพราะไม่มีป้ายบอกอะไรเลยว่าเป็นร้านอาหารแต่คนพื้นที่จะรู้จักกันดีเจ้าของร้านชื่อป้าอ่อน ไม่มีลูกจ้างแกทำคนเดียวหมดทุกอย่าง ร้านนี้ไม่มีเมนูใครอยากกินอะไร เปิดดูที่ตู้แช่แล้วบอกแกว่าอยากกินอะไร แกทำให้ได้หมด เมนูแนะนำก็เป็นพวกข้าวผัดปู ราดหน้ารวมทะเล กะเพราปู อาหารตามสั่งทุกอย่าง จุดเด่นของร้านนี้คือของทะเลจะตัวใหญ่และสดมาก ถ้าวันไหนโชคดีจะมีเมนูกั้ง ที่อร่อยมาก ใครที่ชอบทานหวานบอกแกได้ แต่อาหารร้านนี้จะไม่ใส่น้ำตาล รสชาติแบบโบราณเน้นวัตถุดิบ ไปลองชิมกันได้เลย ราคาอาจจะสูงกว่าร้านอาหารตามสั่งทั่วไป 50-80 บาท แต่รับรองว่าคุ้มค่าแน่นอน